《颂古五首 其三》
宋代·释惟照

梨华一枝春带雨，金色头陀笑不语。龙宫海藏月明前，织女姮娥相对舞。

笑者笑，舞者舞。十方无虚空，大地无寸土。

作者简介：释惟照（一○八四～一一二八），简州阳安（今四川简阳）人。俗姓李。住洪州宝峰。为青原下十二世，芙蓉楷禅师法嗣。幼师成都鹿苑清泰，年十九，剃染登具。后谒芙蓉于大洪。累年出领招提，还甘露、三祖。徽宗宣和四年（一一二二），诏补江州圆通，弃去，复居泐潭。高宗建炎二年卒，年四十五。《嘉泰普灯录》卷五、《五灯会元》卷一四有传。今录诗十九首。